****

**Vodič za građane** **za 2025. godinu**

**Općina Dubrava**

**Poštovani građani,**



predstavljam Vam *Vodič za građane* za 2025. godinu, u kojemu je prikazano na koji način Općina Dubrava prikuplja i investira sredstva. Vođeni našim načelima i misijom u kojoj želimo kroz transparentno i učinkovito upravljanje javnim sredstvima i provođenje razvojnih projekata, osigurati građanima Općine Dubrava bolje životne uvjete u našoj sredini, odlučili smo i na ovaj način približiti Vam naš rad. Brošura se nalazi na internet stranici www.proracun.hr te na općinskoj službenoj stranici https://www.opcina-dubrava.hr/. Kroz istu prikazati ćemo vam koji su općinski projekti planirani u ovoj proračunskoj godini, a od važnosti su za razvoj naše Općine.

Održavanje komunalne infrastrukture ključno je za osiguravanje kvalitete života i funkcionalnosti javnih prostora u Općini Dubrava. Cilj je osigurati funkcionalnost, sigurnost i estetiku javnih prostora te istovremeno unaprijediti održivost kroz implementaciju energetski učinkovitih rješenja. U Proračunu za 2025. godinu osigurana su sredstva za aktivnosti poput modernizacije javne rasvjete kroz ESCO model, brige o nerazvrstanim cestama i javnim površinama koje direktno doprinose kvaliteti života svih stanovnika naše općine.

Uz sredstva za održavanje postojeće komunalne infrastrukture, osigurana su značajna sredstva i za izgradnju komunalne infrastrukture. Vjerujemo da je ulaganje u komunalnu infrastrukturu temelj za razvoj naše općine. Bez sigurne i funkcionalne infrastrukture, teško je govoriti o kvaliteti života, gospodarskom razvoju ili očuvanju okoliša.

Neki od ključnih projekata koje želimo ostvariti tijekom 2025. godine su izgradnja pješačkog koridora kojim se neće samo povećati sigurnost, već će se i potaknuti zdraviji način života te smanjiti upotreba automobila na kraćim udaljenostima, uređenje parkinga, ozelenjavanje općine Dubrava, ograda mjesnog groblja Dubrava, kao i izgradnja potpornog zida i parkinga na autobusnom kolodvoru.

Rekonstrukcija dječjeg vrtića u Općini Dubrava jedan je od prioritetnih projekata koji naglašava našu brigu za najmlađe članove zajednice i njihovu budućnost. Cilj ovog projekta je osigurati suvremene uvjete za odgoj, obrazovanje i sigurnost djece, te pružiti roditeljima podršku kroz kvalitetan sustav predškolskog obrazovanja.

Ulažemo u održavanje društvenih domova, općinskih poslovnih prostora, održavanje Kulturnog centa, adaptaciju zgrade javne namjene, energetsku obnovu domova, uređenje parkirališta i okoliša-zgrada javne i društvene namjene i videonadzor.

Svaka zajednica uspješna je onoliko koliko brine o svojim članovima, a Općina Dubrava predano radi na razvoju socijalnih, obrazovnih i sportskih programa koji su ključni za kvalitetan život naših mještana. Započeli smo i nastavljamo s provedbom socijalnih programa koji pomažu obiteljima, djeci, mladima, starijima i svima u potrebi. Posebno mjesto u našim socijalnim programima zauzima podrška rodiljama. Svaka nova obitelj, svaki novi život, temelj su naše budućnosti. Općina Dubrava kroz financijsku pomoć rodiljama želi olakšati prve dane roditeljstva. Zajednica koja brine o svojoj djeci ulaže u svoju budućnost. Zato smo razvili programe potpore učenicima osnovnih i srednjih škola. To uključuje subvencije za radne bilježnice, školski pribor, prijevoz i obroke, kako bismo smanjili financijsko opterećenje roditelja i omogućili djeci da se posvete učenju i razvoju.

Ulažemo u obnovu i izgradnju dječjih i sportskih igrališta kako bismo omogućili sigurnu i kvalitetnu igru našoj djeci te podržavamo lokalne sportske klubove jer su oni središta sportskih aktivnosti i razvoja mladih sportaša. Naša vizija je stvoriti općinu u kojoj se sport promiče kao način života, u kojoj su djeca i mladi aktivni, a odrasli imaju priliku baviti se rekreacijom i brigom o zdravlju.

Dragi stanovnici predstavili smo dio projekata koje želimo realizirati u 2025. godini.

Pozivamo vas da sudjelujete u izradi Proračuna za 2025. godinu svojim prijedlozima i sugestijama. Zajedničkim naporima možemo osigurati još bolju i ugodniju budućnost za našu općinu!

Općinski načelnik!

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Dubrava za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

Proračunski korisnici Općine Dubrava su:

1. Dječji vrtić Dubrava

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupan proračun, odnosno ukupni prihodi, kao i rashodi i izdaci Općine Dubrava za 2025. godinu, planirani su u iznosu od 10.135.104,96 eura**

**PRIHODI I PRIMICI**

**Prihodi poslovanja** Općine Dubrava za 2025. godinu planirani su u iznosu od 7.214.304,96 eura, a čine ih **prihodi od poreza** planirani u iznosu od 1.950.512,97 eura. **Pomoći iz inozemstva i od subjekta unutar općeg proračuna** planirane su u iznosu od 4.935.822,03 eura, **prihodi od imovine** u iznosu od 66.000,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 239.224,50 eura, **prihodi od prodaje proizvoda i robe te priženih usluga i prihodi od donacija** planirani u iznosu od 21.245,46 eura , **kazne, upravne mjere i ostali prihodi** planirani u iznosu od 1.500,00 eura. **Prihodi od prodaje nefinancijske imovine** planirani u iznosu od 7.400,00 eura. od toga 6.200,00 eura od prihoda od prodaje neproizvedene dugotrajne imovine i 1.200,00 eura od prihoda od prodaje proizvedene dugotrajne imovine.

Primici od financijske imovine i zaduživanja planirani u iznosu od 2.500.000,00 eura.

Višak/manjak planiran u iznosu od 413.400,00 eura

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023.** | **PLAN**  **2024.** | **PLAN 2025.** | **PROJEKCIJE**  **2026.** | **PROJEKCIJE**  **2027.** |
| **6 Prihodi poslovanja** | **2.442.825,27** | **5.585.215,53** | **7.214.304,96** | **6.742.810,76** | **5.895.319,22** |
| **61** Prihodi od poreza | 1.095.426,86 | 1.829.113,99 | 1.950.512,97 | 1.479.018,77 | 1.629.018,77 |
| **63** Pomoći iz inozemstva i od subjekata unutar općeg proračuna | 1.226.080,64 | 3.267.393,51 | 4.935.822,03 | 4.935.822,03 | 3.938.330,49 |
| **64** Prihodi od imovine | 39.631,33 | 107.150,00 | 66.000,00 | 66.000,00 | 66.000,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 77.304,70 | 341.832,57 | 239.224,50 | 239.224,50 | 239.224,50 |
| **66** Prihodi od prodaje proizvoda i robe te pruženih usluga i prihodi od donacija | 3.846,86 | 36.725,46 | 21.245,46 | 21.245,46 | 21.245,46 |
| **68**  Kazne, upravne mjere i ostali prihod i | 534,88 | 3.000,00 | 1.500,00 | 1.500,00 | 1.500,00 |
| **7 Prihodi od prodaje nefinancijske imovine** | **2.274,40** | **7.400,00** | **7.400,00** | **7.400,00** | **7.400,00** |
| **71** Prihodi od prodaje neproizvedene imovine | 1.876,24 | 6.200,00 | 6.200,00 | 6.200,00 | 6.200,00 |
| **72** Prihodi od prodaje proizvedene imovine | 398,16 | 1.200,00 | 1.200,00 | 1.200,00 | 1.200,00 |
| **8 Primici od financijske imovine i zaduživanja** | **0,00** | **3.530.471,81** | **2.500.000,00** | **0,00** | **0,00** |
| **84** Primici od zaduživanja | 0,00 | 3.530.471,81 | 2.500.000,00 | 0,00 | 0,00 |

**RASHODI I IZDACI**

**Rashodi poslovanja**

Rashodi poslovanja Općine Dubrava za 2025. godinu planirani su u iznosu od 3.006.542,29 eura, a čine ih:

1. Rashodi za zaposlene planirani u iznosu od 511.232,65 eura;
2. Materijalni rashodi planirani u iznosu od 1.347.371,79 eura;
3. Financijski rashodi planirani u iznosu od 437.664,36 eura;
4. Subvencije planirane u iznosu od 6.600,00 eura ,
5. Pomoći dane u inozemstvo i unutar opće države planirane u iznosu od 65.400,00 eura
6. Naknade građanima i kućanstvima na temelju osiguranja i druge naknade planirane u iznosu od 320.350,00 eura;
7. Ostali rashodi planirani u iznosu od 317.923,49 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 6.557.455,49 eura, a čine ih:**

1. Rashodi za nabavu neproizvedene imovine planirani u iznosu od 146.000,00 eura;
2. Rashodi za nabavu proizvedene dugotrajne imovine planirani u iznosu od 2.516.455,49 eura;
3. Rashodi za dodatna ulaganja planirani u iznosu od 3.895.000,00 eura.

**Izdaci za financijsku imovinu i otplate zajmova planirani u iznosu od 571.107,18 eura.**

Otplata glavnice primljenih kredita i zajmova od kreditnih i ostalih financijskih institucija planirano u iznosu od 571.107,18 eura.

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023.** | **PLAN**  **2024.** | **PLAN 2025** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | 1.687.471,82 | 3.097.523,58 | 3.006.542,29 | 2.847.842,29 | 2.465.457,93 |
| **31** Rashodi za zaposlene | 343.958,79 | 708.319,52 | 511.232,65 | 511.232,65 | 511.232,65 |
| **32** Materijalni rashodi | 919.261,42 | 1.236.427,53 | 1.347.371,79 | 1.220.171,79 | 1.220.171,79 |
| **34** Financijski rashodi | 13.801,71 | 468.957,34 | 437.664,36 | 437.664,36 | 55.280,00 |
| 35 Subvencije | 15.617,70 | 6.600,00 | 6.600,00 | 6.600,00 | 6.600,00 |
| **36** Pomoći dane u inozemstvo i unutar opće države | 48.177,59 | 74.277,00 | 65.400,00 | 65.400,00 | 65.400,00 |
| **37** Naknade građanima i kućanstvima na temelju osiguranja i druge naknade | 125.344,56 | 279.960,00 | 320.350,00 | 302.350,00 | 302.350,00 |
| **38** Ostali rashodi | 221.310,05 | 322.982,19 | 317.923,49 | 304.423,49 | 304.423,49 |
| **4 Rashodi za nabavu nefinancijske imovine** | **660.988,60** | **5.546.263,56** | **6.557.455,49** | **3.331.261,29** | **3.331.261,29** |
| **41** Rashodi za nabavu neproizvedene imovine | 42.600,00 | 173.850,00 | 146.000,00 | 146.000,00 | 146.000,00 |
| **42** Rashodi za nabavu proizvedene dugotrajne imovine | 53.236,53 | 1.033.744,76 | 2.516.455,49 | 1.820.261,29 | 1.820.261,29 |
| **45** Rashodi za dodatna ulaganja | 565.152,07 | 4.338.668,80 | 3.895.000,00 | 1.365.000,00 | 1.365.000,00 |
| **5 Izdaci za financijsku imovinu i otplate zajmova** | **5.877,74** | **571.080,18** | **571.107,18** | **571.107,18** | **106.000,00** |
| **53** Izdaci za dionice i udjele u glavnici | 0,00 | 0,00 | 0,00 | 0,00 | 0,00 |
| **54** Izdaci za otplatu glavnice primljenih kredita i zajmova | 5.877,74 | 571.080,18 | 571.107,18 | 571.107,18 | 106.000,00 |

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene..

Proračun Općine Dubrava sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 PREDSTAVNIČKA I IZVRŠNA TIJELA PLANIRANO U IZNOSU OD 1.196.291,53 EURA**


**GLAVA 00105 NAČELNIK OPĆINE PLANIRANO U IZNOSU OD 141.949,53 EURA**

**Program 1000 Javna uprava i administracija planirano u iznosu od 141.949,53 eura.**

Za javnu upravu i administraciju planirano je 141.949,53 eura za:

1. Redovan rad načelnika 69.080,00 eura,
2. Proračunsku pričuvu 1.327,23 eura,
3. Sredstva javnog priopćavanja-medije 65.062,5 eura,
4. Pokroviteljstva i sponzorstva 5.479,80 eura,
5. Elementarna nepogoda 1.000,00 eura,

**GLAVA 00110 OPĆINSKO VIJEĆE PLANIRANO U IZNOSU OD 49.350,80 EURA**



**Program 1000 Javna uprava i administracija planirano u iznosu od 49.350,80 eura**

Za javnu upravu i administraciju planirano je 49.350,80 eura za:

1. Održavanje izbora 32.900,00 eura,
2. Političke stranke 3.450,80 eura,
3. Redovan rad predstavničkog tijela - Općinskog vijeća 11.000,00 eura,
4. Djelovanje savjetodavnog tijela mladih - Savjet mladih 2.000,00eura.

**GLAVA 00115 SANACIJA ODLAGALIŠTA „BELJAVINE“ PLANIRANO JE 7.500,00 EURA**

Za sanaciju odlagališta „Beljavine“ planirano je 7.500,00 eura.

**GLAVA 00120 OTPLATA DUGOROČNOG KREDITA PLANIRANO U IZNOSU OD 997.491,54 EURA**

**Program 1000 Javna uprava i administracija planirano u iznosu od 997.491,54 eura**

Za otplatu dugoročnog kredita planirano je 997.491,54 eura.

**RAZDJEL 002 JEDINSTVENI UPRAVNI ODJEL PLANIRANO U IZNOSU OD 8.938.813,09 EURA**

**GLAVA 00205 JEDINSTVENI UPRAVNI ODJEL PLANIRANO U IZNOSU OD 351.491,31 EURA**

**Program 1000 Javna uprava i administracija planirano u iznosu od 351.491,31 eura za:**

* Redovan rad Jedinstvenog upravnog odjela planirano je 184.391,31 eura,
* Materijalne rashode i rashode za usluge JUO planirano je 156.500,00 eura,
* Održavanje voznog parka Općine planirano je 3.600,00 eura,
* Opremanje ureda i nabava ostale imovine planirano je 7.000,00 eura.

**GLAVA 00210 KOMUNALNA INFRASTRUKTURA PLANIRANO U IZNOSU OD 2.326.204,13 EURA**

**Program 1000 Sustav vodoopskrbe i odvodnje planirano je u iznosu od 30.000,00 eura**

Za iskope za vodovod planirano je 30.000,00 eura

**Program 1000 Gradnja komunalne infrastrukture planirano je u iznosu od 2.150.854,13 eura**

Ovim programom osiguravaju se sredstva za izgradnju javne rasvjete(2.000,00 eura), ugradnju električnih ormara(2.000,00 eura), izgradnju pješačkog koridora, uređenje parkinga, obnovljive izvore energije i ozelenjavanje Dubrave (1.028.625,00 eura). Ogradu mjesnog groblja Dubrava(90.000,00eura), ozelenjavanje, spajanje i izgradnju mreže za pješačenje-Radnička nogotup i drvored (399.329,13 eura).

**Program 1001 Održavanje komunalne infrastrukture planirano je 628.900,00 eura**

U ovom programu izdvajaju se sredstva za održavanje javne rasvjete u iznosu od 4.000,00 eura, za održavanje javnih površina u iznosu od 130.300,00 eura, za održavanje nerazvrstanih cesta u iznosu od 352.000,00 eura, za poslove zimske službe u iznosu od 30.000,00 eura, za ESCO model javne rasvjete u iznosu od 50.000,00 eura, za subvenciju mikročipiranja i sterilizacije pasa u iznosu od 600,00 eura, za subvenciju sterilizacije i kastracije mačaka u iznosu od 2.000,00 eura, za zbrinjavanje napuštenih životinja 40.000,00 eura.

**Program 1000 Zaštita okoliša planirano u iznosu od 50.350,00 eura**

Ovim programom osiguravaju se sredstva za rad reciklažnog dvorišta( 42.150,00 eura), sanaciju divljih deponija u Općini( 3.700,00eura) i za rentu za zbrinjavanje komunalnog otpada(4.500,00 eura).



**Program 1000 Razvoj i sigurnost prometa planirano u iznosu 95.000,00 eura.**

Ovim programom izdvajaju se sredstva za uređenje autobusnih stajališta u iznosu od 5.000,00 eura i Izgradnju potpornog zida i parking na autobusnom kolodvoru u iznosu od 90.000,00 eura.

**GLAVA 00215 UPRAVLJANJE IMOVINOM PLANIRANO U IZNOSU 4.043.100,00 EURA**

**Program 1000 Upravljanje imovinom planirano u iznosu 4.043.100,00 eura.**

Ovim programom izdvajaju se sredstva za :

1. Održavanje društvenih domova u iznosu od 20.400,00 eura,
2. Održavanje općinskih poslovnih objekata u iznosu od 7.400,00 eura,
3. Održavanje Kulturnog centra u iznosu od 2.800,00 eura,
4. Održavanje društvenih stanova u iznosu od 300,00 eura,
5. Održavanje Kulturnog centa DV u iznosu od 200,00 eura,
6. Energetsku obnovu društvenih domova u iznosu od 270.000,00 eura,
7. Videonadzor u iznosu od 5.000,00 eura,
8. Uređenje parkirališta i okoliša-zgrada javne namjene u iznosu od 52.000,00 eura,
9. Rekonstrukciju i adaptaciju DVD Zvekovac u iznosu od 1.100.000,00 eura,
10. Adaptaciju NK Zvekovac u iznosu od 55.000,00 eura,
11. Rekonstrukciju i dogradnju zgrade javne i društvene namjene 2.530.000,00 eura,

**GLAVA 00220 PROSTORNO UREĐENJE planirano u iznosu od 2.000,00 EURA**

**Program 1000 prostorno uređenje i unapređenje stanovanja planirano u iznosu od 2.000,00 eura**

Za homogenizaciju katastarskih planova planirano je 2.000,00 eura.

**GLAVA 00225 GOSPODARSTVO planirano u iznosu od 76.750,00 EURA**

**Program 1000 Jačanje gospodarstva planirano u iznosu od 76.750,00 eura**

Za potpore poduzetništvu-pokretanje poslovanje planirano je 10.000,00 eura, za 2. stočarski sajam planirano je 3.750,00 eura i za formiranje gospodarske zone „Berek“ 63.000,00 eura.

**Glava 00230 SPORT I REKREACIJA PLANIRANO U IZNOSU OD 956.301,36 EURA**

**Program 1000 razvoj sporta i rekreacije planirano u iznosu od 956.301,36 eura**

Ovim programom osigurana su sredstva za :

1. Redovnu djelatnost Sportske zajednice Dubrava u iznosu od 110.000,00 eura,
2. Naknade za ostvarene sportske rezultate u iznosu od 600,00 eura,
3. Održavanje objekata i terena NK Dubrava u iznosu od 5.200,00 eura,
4. NK Dubrava-rekonstrukciju i opremanje vanjskog terena u iznosu od 577.569,20 eura,
5. Ugradnju sustava navodnjavanja nogometnog terena NK Dubrava u iznosu od 262.932,16 eura,



**Glava 00235 KULTURA PLANIRANO U IZNOSU OD 149.300,00 EURA**

**Program 1000 Kulturno promicanje Općine planirano u iznosu od 149.300,00 eura**

Za obilježavanje Uskršnjih događanja planirano je 3.150,00 eura, za obilježavanje Božićnih događanja planirano je 4.500,00 eura, za DubravaFest planirano je 141.000,00 eura i za obilježavanje Praznika rada planirano je 650,00 eura.

**GLAVA 00240 OBRAZOVANJE PLANIRANO U IZNOSU OD 134.250,00 EURA**

**Program 1000 Programi potpore u obrazovanju planirani u iznosu od 39.600,00 eura**

Za blagdanske darove djeci planirano je 2.700,00 eura, za sufinanciranje škole plivanja planirano je 6.600,00 eura, za nagrade za ostvarene rezultate na školskim natjecanjima planirano je 300,00 eura i za edukativne, kulturne i sportske aktivnosti djece predškolske dobi i od 1. – 4. razreda planirano je 30.000,00 eura.

**Program 1001 Predškolski odgoj planirano u iznosu od 25.000,00 eura**

Za sufinanciranje opskrbnine izvan DV Dubrava planirano je 25.000,00 eura.

**Program 1002 Osnovnoškolsko obrazovanje planirano u iznosu od 29.000,00 eura**

Za sufinanciranje radnih bilježnica i materijala učenicima osnovnih škola planirano je 23.000,00 eura i za sufinanciranje izvanškolskih aktivnosti - Škola klizanja i Mali tamburaši planirano je 6.000,00 eura.

**Program 1003 Srednjoškolsko obrazovanje planirano u iznosu od 30.250,00 eura**

Ovim programom osiguravaju se sredstva za sufinanciranje prijevoza učenika srednjih škola u iznosu od 14.350,00 eura, učeničkih domova u iznosu od 8.400,00 eura i "Božićnica" srednjoškolcima 7.500,00 eura.

**Program 1004 Visoko obrazovanje planirano u iznosu od 10.400,00 eura**

Ovim programom osiguravaju se sredstva za naknade studentima.

**GLAVA 00245 SOCIJALNA SKRB PLANIRANO UIZNOSU OD 221.000,00 EURA**

**Program 1000 Zaštita, očuvanje i unapređenje zdravlja planirano u iznosu od 3.000,00 eura**

Za financiranje pokojnika sumnjive smrti planirano je 3.000,00 eura.

**Program 1000 Socijalna skrb planirano u iznosu od 218.000,00 eura**

Ovim programom planirana su sredstva za :

Ovim programom osigurana su sredstva za:

1. Provođenje natalitetnih mjera kroz pomoći majkama rodiljama u iznosu od 50.000,00 eura,
2. Troškove stanovanja socijalno ugroženih osoba u iznosu od 1.000,00 eura,
3. Brigu o socijalno ugroženim osobama u iznosu od 21.000,00 eura,
4. Stambeno zbrinjavanje branitelja u iznosu od 1.000,00 eura,
5. Brigu o starijim osobama u iznosu od 90.000,00 eura,
6. Potporu prve nekretnine u iznosu od 40.000,00 eura,
7. Sufinanciranje fizioterapeutskih vježbi, logopedskih tretmana i tretmana radnog terapeuta za djecu u iznosu od 15.000,00 eura.

**GLAVA 00250 ZAŠTITA I SPAŠAVANJE PLANIRANO UIZNOSU OD 116.900,00 EURA**

**Program 1000 Organiziranje i provođenje zaštite i spašavanja planirano u iznosu od 116.900,00 eura**

U ovom programu osiguravaju se sredstva za spašavanje ljudi i imovine ugrožene požarom ili nekom drugom katastrofom, i provođenje programa protupožarne zaštite.Za redovan rad vatrogasne zajednice Dubrava planirano je 61.500,00 eura, za civilnu zaštitu planirano je 2.500,00 eura, javna ovlast i redovna djelatnost i službe traženja – Crveni križ planirano je 7.600,00 eura, za provedbu programa zaštite divljači planirano je 5.300,00 eura i za kapitalne donacije za vatrogastvo planirano je 40.000,00 eura.

**GLAVA 00255 CIVILNE UDRUGE PLANIRANO U IZNOSU OD 37.000,00 EURA**

**Program 1000 Razvoj civilnog društva planirano u iznosu od 37.000,00 eura**

Ovim programom osigurana su sredstva za civilne udruge u području zdravstva, socijalno-humanitarne zaštite u udruge proizašle iz Domovinskog rata(10.000,00 eura), civilne udruge u području gospodarstva i zaštite okoliša(10.000,00 eura), za civilne udruge kulturnog karaktera(7.000,00 eura), za ostale civilne udruge( 14.900,00 eura) i za kapitalnu donaciju župi sv. Margarete(10.000,00 eura).

**GLAVA 00270 TURIZAM PLANIRANO U IZNOSU OD 102.000,00 EURA**

**Program 1000 Poticanje razvoja turizma planirano u iznosu od 102.000,00edrftg eura**

Za aktivni turizam planirano je 2.000,00 eura , za djelovanje turističke zajednice „Zeleni istok“ planirano je 20.000,00 eura i za izgradnju poučno edukativne staze Varoški lug planirano je 80.000,00 eura.

**GLAVA 00260 VRTIĆ PLANIRANO U IZNOSU OD 397.516,29 EURA**

**Program 1000 Predškolski odgoj planirano u iznosu od 397.516,29 EURA**

Za redovan rad Dječjeg vrtića Dubrava planirano je 397.516,29 eura.

**GLAVA 00275 KOMUNALNO PODUZEĆE - DOMBRA 1094 D.O.O PLANIRANO U IZNOSU OD 12.000,00 EURA**

**Program 1000 Dombra 1094 d.o.o. planirano u iznosu od 25.000,00 eura**

Za kapitalnu subvenciju trgovačkom društvu Dombra 1094 d.o.o. planirano je 25.000,00 eura.

***Projekti Općine Dubrava u 2025. godini s projekcijama za 2026. i 2027. godinu***

|  |  |  |  |
| --- | --- | --- | --- |
| **Naziv projekta** | **2025.** | **2026.** | **2027.** |
| Opremanje ureda i nabava ostale imovine | 7.000,00 | 7.000,00 | 7.000,00 |
| Izgradnja javne rasvjete | 2.000,00 | 2.000,00 | 2.000,00 |
| Ugradnja električnih ormara | 2.000,00 | 2.000,00 | 2.000,00 |
| Izgradnja pješačkog koridora, uređenje parkinga, obnovljivi izvori energije i ozelenjavanje Dubrave | 1.028.625,00 | 1.000.000,00 | 1.000.000,00 |
| Ograda Mjesno groblje Dubrava | 90.000,00 | 0,00 | 0,00 |
| Ozelenjavanje, spajanje i izgradnja mreža za pješačenje-Radnička nogostup i drvored | 399.329,13 | 399.329,13 | 399.329,13 |
| Uređenje autobusnih stajališta | 5.000,00 | 5.000,00 | 5.000,00 |
| Izgradnja potpornog zida i parking na autobusnom kolodvoru | 90.000,00 | 90.000,00 | 90.000,00 |
| Energetske obnove društvenih domova | 270.000,00 | 270.000,00 | 270.000,00 |
| Videonadzor | 5.000,00 | 5.000,00 | 5.000,00 |
| Uređenje parkirališta i okoliša-zgrada javne namjene | 52.000,00 | 52.000,00 | 52.000,00 |
| Rekonstrukcija i dogradnja zgrade javne i društvene namjene-dječji vrtić | 2.530.000,00 | 0,00 | 0,00 |
| Rekonstrukcija i adaptacija DVD Zvekovac | 1.100.000,00 | 1.100.000,00 | 1.100.000,00 |
| Adaptacija NK Zvekovac | 55.000,00 | 55.000,00 | 55.000,00 |
| Formiranje gospodarske zone "Berek" | 63.000,00 | 63.000,00 | 63.000,00 |
| Ugradnja sustava navodnjavanja nogometnog terena NK Dubrava | 262.932,16 | 262.932,16 | 262.932,16 |
| NK Dubrava-opremanje i rekonstrukcija vanjskog terena | 577.569,20 | 0,00 | 0,00 |
| Kapitalne donacije Vatrogasnoj zajednici | 40.000,00 | 40.000,00 | 40.000,00 |
| Kapitalna donacija Župi sv. Margarete | 10.000,00 | 10.000,00 | 10.000,00 |
| Izgradnja poučno edukativne staze Varoški lug | 80.000,00 | 80.000,00 | 80.000,00 |
| Kapitalna donacija trgovačkom društvu Dombra 1094 d.o.o. | 25.000,00 | 25.000,00 | 25.000,00 |